

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/22-16/113**

**URBROJ: 251-10-81-3/017-22-2**

**Zagreb, 3.10.2022.**

Komunalni redar Gradskog ureda za obnovu, izgradnju, prostorno uređenje, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva Grada Zagreba ( OIB 61817894937 ), rješavajući po službenoj dužnosti u predmetu uklanjanje građevine gotove konstrukcije za smještaj spremnika za otpad izgrađene na k.č.br. 2682/103, k.o. Trešnjevka, u Zagrebu, Sunčane Škrinjarić - Dragojle Jarnević, nepoznatog investitora/vlasnika, temeljem članka 34. stavka 3. Zakona o općem upravnom postupku ( Narodne novine broj: 47/09 i 110/2021 ), donosi

Z A K L J U Č A K

1. Nepoznatom investitoru/vlasniku, određuje se odvjetnica Almasa Filipović ( OIB 84808184973 ), Zagreb, Vodnikova 19, za privremenog zastupnika.

2. Privremeni zastupnik zastupat će nepoznatog investitora/vlasnika, u postupku uklanjanja građevine gotove konstrukcije izgrađene na k.č.br. 2682/103, k.o. Trešnjevka, u Zagrebu, Sunčane Škrinjarić- Dragojle Jarnević, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 22.9.2022. godine, u 10,35 sati, utvrdio je da je na k.č.br. 2682/103, k.o. Trešnjevka, u Zagrebu, u ulici Sunčane Škrinjarić do ulice Dragojle Jarnević, neposredno uz pješački prijelaz, od metalnih elemenata izgrađena jedna građevina gotove konstrukcije za smještaj spremnika za otpad.

Uvidom u ZK uložak broj: 25332, k.o. Grad Zagreb, utvrđeno je da je površina na kojoj su izgrađena građevina površina javne namjene u vlasništvu Grada Zagreba.

Uvidom u evidenciju gradskoga upravnoga tijela nadležnoga za komunalne poslove ovog Ureda utvrđeno je da isti nije izdao rješenje za izgradnju građevine na k.č.br. 2682/103, k.o. Trešnjevka, u Zagrebu, Sunčane Škrinjarić- Dragojle Jarnević.

Dana 1.10.2022. godine, sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika nepoznatom investitoru/vlasniku građevine gotove konstrukcije izgrađene na k.č.br. 2682/103, k.o. Trešnjevka, u Zagrebu, Sunčane Škrinjarić- Dragojle Jarnević.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 3. Zakona o općem upravnom postupku propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

S obzirom da je investitor/vlasnik nepoznat, a radi se o građevinama gotove konstrukcije koje je potrebno hitno ukloniti jer predstavljaju opasnost za život i zdravlje pješaka, sukladno članku 34. stavku 3. Zakona o općem upravnom postupku riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.